Document ID: 32013R0567

REGOLAMENT TA’ IMPLIMENTAZZJONI TAL-KUMMISSJONI (UE) Nru 567/2013
tat-18 ta’ Ġunju 2013
li jikkorreġi r-Regolament (KE) Nru 1235/2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta’ prodotti organiċi minn pajjiżi terzi
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 834/2007 tat-28 ta’ Ġunju 2007 dwar il-produzzjoni organika u t-tikkettar ta’ prodotti organiċi u li jemenda r-Regolament (KEE) Nru 2092/91 (1), u b’mod partikolari l-Artikolu 33(2) u (3) u l-Artikolu 38(d) tiegħu,
Billi:
(1)
L-Anness III tar-Regolament (KE) Nru 1235/2008 (2) jistabbilixxi lista ta’ pajjiżi terzi li s-sistema ta’ produzzjoni u l-miżuri ta’ kontroll tagħhom għall-produzzjoni organika ta’ prodotti agrikoli huma rikonoxxuti bħala ekwivalenti għal dawk stabbiliti fir-Regolament (KE) Nru 834/2007. Fir-rigward ta’ ċerti pajjiżi elenkati f’dak l-Anness kif emendat bir-Regolament ta’ Implimentazzjoni tal-Kummissjoni (UE) Nru 508/2012 (3) l-indirizz tal-Internet indikat għal ċerti korpi ta’ kontroll mhuwiex korrett jew ma għadux korrett.
(2)
L-Anness IV tar-Regolament (KE) Nru 1235/2008 jistabbilixxi lista ta’ korpi ta’ kontroll u ta’ awtoritajiet ta’ kontroll kompetenti biex iwettqu l-kontrolli u joħorġu ċ-ċertifikati f’pajjiżi terzi għall-iskop ta’ ekwivalenza. Fir-rigward ta’ wħud mill-korpi ta’ kontroll jew awtoritajiet ta’ kontroll it-test ta’ dak l-Anness kif emendat mir-Regolament ta’ Implimentazzjoni (UE) Nru 508/2012 u r-Regolament ta’ Implimentazzjoni tal-Kummissjoni (UE) Nru 125/2013 (4) jinkludi żbalji rigward il-kategoriji tal-prodotti indikati għal ċerti pajjiżi terzi.
(3)
Barra minn hekk, għal korp ta’ kontroll partikolari l-indirizz tal-Internet kif indikat fl-Annessi III u IV tar-Regolament (KE) Nru 1235/2008 mhuwiex korrett.
(4)
L-Annessi III u IV tar-Regolament (KE) Nru 1235/2008 għandhom għalhekk jiġu emendati skont dan.
(5)
Għal raġunijiet ta’ ċertezza legali, id-dispożizzjonijiet ikkorreġuti rigward AGRECO R.F. GÖDERZ GmbH għandhom japplikaw mid-data tal-applikazzjoni tal-Anness II tar-Regolament ta’ Implimentazzjoni (UE) Nru 508/2012 u d-dispożizzjonijiet ikkorreġuti rigward IMO-Control Sertifikasyon Tic. Ltd Ști and Organización Internacional Agropecuaria għandhom japplikaw mid-data tal-applikazzjoni tal-Anness II tar-Regolament ta’ Implimentazzjoni (UE) Nru 125/2013.
(6)
Il-miżuri stipulati f’dan ir-Regolament huma skont l-opinjoni tal-Kumitat regolatorju għall-produzzjoni organika,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1235/2008 huwa kkorreġut kif ġej:
(1)
L-Anness III huwa emendat skont l-Anness I ta’ dan ir-Regolament.
(2)
L-Anness IV huwa emendat skont l-Anness II ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Madankollu, il-punt (1) tal-Anness II huwa applikabbli mill-1 ta’ Lulju 2012 u l-punti (3) u (4) tal-Anness II għandhom japplikaw mill-1 ta’ April 2013.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-18 ta’ Ġunju 2013.

Labels: 3
17
5
6